projecte-aina/catalan_government_crawling huggingface dataset:
Vine i entrevista't amb l'expert en finançament.
ACCIÓ posa al teu abast assessorament expert per analitzar les necessitats de la teva empresa, ajudar-te a definir actuacions estratègiques per aconseguir el finançament que necessites i donar-te suport en la cerca dels fons.
Si vols descobrir la millor opció per finançar el teu projecte i conèixer les diferents fonts de finançament al teu abast, sol·licita aquesta entrevista:
L'assessorament expert en finançament és un servei que ofereix ACCIÓ de manera gratuïta a aquelles empreses que volen obtenir finançament a través d'inversors privats o capital risc, de préstecs bancaris o de campanyes de crowdfunding, entre d'altres.
Trobar el mix de finançament més adient per al teu projecte i obtenir suport en els tràmits de sol·licitud.
Una empresa o un emprenedor amb potencial de creixement.
Ets una pime amb recursos financers limitats?
Tens previst crear o ampliar una filial a l'exterior?
Vols planificar el seu finançament de forma òptima?
En aquesta sessiò es van explicar les millors opcions!
Es van detallar els instruments ' top ten ' actuals per finançar la creació, adquisició o ampliació d'una filial a l'exterior.
En aquest seminari es van tractar les diferents eines, bancàries i no bancàries, per finançar aquests projectes amb terminis d'amortització llargs.
Projectes que, tot i el seu risc i període de maduració, esdevenen vitals per consolidar el creixement i millorar la competitivitat de les nostres empreses.
Benvinguda i introducció als instruments de finançament per implantació a l'exterior
Sandra Font, cap de Finançament Internacional i Alternatiu d'ACCIÓ.
COFIDES: Préstecs, préstecs participatius i capital per finançar filials a l'exterior
Josep Maria Salgado, delegat de COFIDES a Catalunya.
Enginyer Químic pel IQS i programes de Alta Direcció a l'IESE.
Carrera professional àmbit internacional Myrurgia, S.A. (actualment grup Puig) i S.A.Chupa Chups, (actualment grup Perfetti).
Préstecs participatius i capital per finançar el creixement i la internacionalització
Josep Lluís Artigot, director d'Inversions a ICF Capital Expansió.
Instruments bancaris per finançar la inversió a l'exterior
Instruments bancaris per finançar la inversió a l'exterior a la Xina
Llicenciada en Negocis i Estudis Europeus i màster en comptabilitat I finances a la Universitat d'Aston).
Durant el proper esmorzar de finançament, David de Montserrat, membre de la xarxa d'àngels inversors de les comarques gironines, i Patricio Hunt, d'Intelectium, t'explicaran les principals raons que els van motivar a invertir.
Compartiran amb tu la seva estratègia d'inversió, el procés d'anàlisi i negociació amb les startups i l'aportació de valor dels inversors privats en les fases inicials de les companyies.
Addicionalment, Andrés Navarra, cofundador de Kiwi Homes, una startup especialitzada en la fabricació i construcció de cases modulars, et presentarà la seva experiència aixecant capital.
Els esmorzars de finançament són trobades mensuals amb experts de l'ecosistema financer i els mercats de capital, tant a escala nacional com internacional.
En aquestes sessions podràs conèixer nous instruments financers ( capital risc, crowdfunding, business angels,...) i aprendre dels casos d'èxit més recents d'inversors i emprenedors.
Tot això amb un networking posterior on tindràs la possibilitat de conèixer gent interessada en el món de l'empresa, l'emprenedoria i les finances.
Un emprenedor, assessor, consultor o inversor que vol conèixer més sobre el procés d'inversió i negociació.
Ponència a càrrec de David de Montserrat, Patricio Hunt i Andrés Navarra
L'objectiu del pacte de socis és evitar conflictes i anticipar possibles problemes que puguin sorgir entre els socis o amb tercers.
És per això que resulta imprescindible incloure-hi clàusules que regulin el govern de la societat, els drets d'adquisició o les opcions de sortida, entre d'altres.
Durant el proper esmorzar de finançament, Sílvia Martínez Losas, sòcia fundadora de LEXCREA, despatx d'advocats enfocat en l'assessorament a emprenedors i inversors, business angels i entitats de capital risc, ens parlarà de la i mportància del pacte de socis i les clàusules essencials que ha de contenir.
La Silvía Martínez és llicenciada en Dret per la Universitat de Navarra, llicenciada en Administració i Direcció d'Empreses per la Universitat Abat Oliba-CEU i membre de l'Il·lustre Col·legi d'Advocats de Barcelona (ICAB) i del Col·legi d'Economistes de Catalunya.
Els esmorzars de finançament són trobades mensuals amb experts de l'ecosistema financer i els mercats de capital, tant a escala nacional com internacional.
En aquestes sessions podràs conèixer nous instruments financers ( capital risc, crowdfunding, business angels,...) i aprendre dels casos d'èxit més recents d'inversors i emprenedors.
Tot això amb un networking previ on tindràs la possibilitat de conèixer gent interessada en el món de l'empresa, l'emprenedoria i les finances.
Un emprenedor, assessor, consultor o inversor que vol conèixer més sobre els aspectes legals que envolten les startups.
El pacte de socis per emprendre sense conflictes
Vine a conèixer els millors projectes emprenedors del Camp de Tarragona i les Terres de l'Ebre!
El 31 de gener tens una cita a la ciutat de Tarragona, al 3r Fòrum d'Inversió CAT SUD, l'escenari dels millors projectes empresarials del Sud de Catalunya, i una jornada única per conèixer noves startup i projectes empresarials en diferents sectors.
Els Ajuntaments de Tarragona i Reus, la Diputació de Tarragona, ACCIÓ i la URV (Universitat Rovira i Virgili), convoquen per tercer any un fòrum d'inversió de la Catalunya Sud, adreçat a persones emprenedores i inversors del Camp de Tarragona i les Terres de l'Ebre.
Durant aquest 3r Fòrum d'Inversió també podràs conèixer el cas d'èxit de Place to plug.
Es tracta d'una startup tarragonina que ha desenvolupat una plataforma per connectar conductors de vehicles elèctrics i amfitrions (individus, negocis o institucions) que ofereixin un endoll per carregar el vehicle.
Des de la seva creació l'any 2015, Place to plug ha aconseguit finançament de plataformes com KIC InnoEnergy i Crowdcube.
Recentment ha estat una de les empreses seleccionades per presentar els seus projectes a Silicon Valley a través de la plataforma d'innovació d' startups, Plug and Play.
A més, també podràs accedir a un espai privat per fer networking durant tot el matí.
Facilitar l'acostament de la iniciativa emprenedora a persones inversores i aportar formació i capacitació per fer viables econòmicament els projectes empresarials
Un inversor privat, una entitat financera, un consultor en finançament, una startup o un emprenedor.
"De Tarragona al món", el cas d'èxit de Place to Plug
En la jornada de reflexió estratègica del CENFIM d'aquest any, et proporcionarem eines per trobar i captar treballadors.
A més, aprendràs com aconseguir una empresa més atractiva, amb nous sistemes de gestió i lideratge.
Millorar les competències en captació i manteniment del talent de la teva empresa.
Una empresa del sector moble i hàbitat.
*El preu inclou menjar, cafès i materials.
**Les places són limitades i s'assignen per ordre d'inscripció, amb prioritat als associats.
Del 25 al 27 de setembre es durà a terme la Missió inversa per al sector agrícola a Barcelona i Lleida.
Enguany són nou els països que hi participen: l' Índia, Kazakhstan, Kenya, el Marroc, Panamà, Sud-àfrica, Sèrbia, Uzbekistan i Xile.
El seu objectiu és establir contacte amb empreses catalanes del sector agrícola que cerquen distribuïdors o importadors en aquest mercat.
El 25 de març et convidem a assistir a la sessió informativa que organitzem a la delegació d'ACCIÓ a Lleida.
Coneixeràs les oportunitats que cadascun d'aquests nou països et pot oferir i, a més, el funcionament de l'actuació, el calendari i altres detalls pràctics d'interès.
Donar-te suport en la internacionalització de la teva empresa del sector agro-tecnològic.
Una empresa catalana que treballa en els subsectors llavors, vivers, fertilitzants, fitosanitaris, maquinària agrícola, sistemes d'embalatge, sistemes de reg o agritech.
El clúster dels medis de producció agrícola de Catalunya
Presentació de la segona edició de la missió inversa en tecnologies agrícoles
Breu presentació d'oportunitats agro-tecnològiques en els diferents països convidats: l'Índia, Kazakhstan, Kènia, el Marroc, Panamà, Sèrbia, Sud-àfrica, Uzbekistan i Xile
Euronext, especialitzat en empreses tecnològiques i de ciències de la vida, és un dels mercats secundaris més rellevants a Europa.
En aquesta sessió comptarem amb la presència de Susana de Antonio, directora i representant per a Espanya d'Euronext.
Utilitzarem el cas d'aquesta entitat per aprendre com els mercats secundaris poden proveir de finançament a les empreses i de liquiditat als accionistes i inversors.
De la mateixa manera, també analitzarem el procés necessari per acabar cotitzant-hi.
Els esmorzars de finançament són trobades mensuals amb experts de l'ecosistema financer i els mercats de capital, tant a escala nacional com internacional.
En aquestes sessions podràs conèixer nous instruments financers ( capital risc, crowdfunding, business angels,...) i aprendre dels casos d'èxit més recents d'inversors i emprenedors.
Tot això amb un networking previ on tindràs la possibilitat de conèixer gent interessada en el món de l'empresa, l'emprenedoria i les finances.
Un emprenedor, inversor, assessor o consultor de negoci interessat a conèixer més a fons la inversió en private equity.
Presentació a càrrec de Susana de Antonio
Vols impulsar els teus projectes d'R+D a escala internacional?
Vine a aquesta sessió i coneix les oportunitats de finançament d'ACCIÓ per participar en projectes d'R+D internacionals i incorporar talent especialitzat.
També t'informarem sobre com podem ajudar-te en la cerca de socis tecnològics internacionals.
El programa TECNIOspring Industry finança la incorporació de personal qualificat per desenvolupar projectes d'R+D d'àmbit local i internacional.
Els ajuts (al 100%) tenen un valor d'entre 111.600 € i 164.000 €, i una durada de 2 anys.
Els beneficiaris són empreses amb seu operativa a Catalunya i entitats TECNIO.
Aquest programa s'emmarca dins del programa Horizon 2020 de la Unió Europea, sota l'acord de subvenció Marie Sklodowska-Curie número 801342.
El programa Nuclis Internacionals promou projectes d'R+D conjunts entre una empresa catalana i una entitat d'algun dels països elegibles, finançant les despeses del soci català.
El programa ERA-net MANUNET III promou projectes d'R+D conjunts en l'àmbit de manufacturing entre una empresa catalana i entitats d'algun dels països que participin en la Call 2019 de Manunet, finançant les despeses del soci català.
El programa Horizon 2020 de la Comissió Europea subvenciona projectes col·laboratius d'R+D en els que pots participar.
A més, inclou l'SME Instrument, el programa específic de subvencions per a pimes amb alt potencial de creixement que volen desenvolupar projectes innovadors per portar nous productes o serveis als mercats internacionals.
Els serveis d'acompanyament d'innovació internacional t'ajudaran a identificar quin és el mercat més adient per internacionalitzar la seva tecnologia.
Vols parlar del teu projecte amb un expert?
Un cop finalitzada la jornada, s'oferirà la possibilitat de mantenir reunions individualitzades amb tècnics d'ACCIÓ per comentar el vostre projecte i comprovar el seu encaix amb els programes i serveis presentats.
Les empreses interessades a mantenir una reunió hauran d'enviar un e-mail a [EMAIL] abans del 27 de març del 2019.
Aquesta sessió també es realitza a altres ciutats.
Consulta les dates i no perdis l'oportunitat d'assistir-hi!
ACCIÓ organitza aquesta jornada en el marc d'activitats del projecte Enterprise Europe Network, del qual ACCIÓ forma part i que agrupa més de 600 organismes de suport a l'empresa a 66 països.
Una empresa amb seu operativa a Catalunya, una entitat TECNIO o personal que treballa en R+D.
Frederic Vilà, director de l'EPSEVG
Cristina Fabián, delegada d'ACCIÓ a l'Alt Penedès, Garraf i Maresme
Incorporació de talent: TECNIOspring Industry.
Ets un inversor interessat en startups relacionades amb el món dels esports i el benestar?
El proper 31 de gener tens l'oportunitat de participar en la jornada de networking que reuneix startups participants en el programa TENKAN-TEN d'ASICS amb inversors privats de l'ecosistema de Barcelona.
Podràs escoltar el pitch (de 5 minuts) de les diferents startups participants en el programa, resoldre els teus dubtes a una ronda de preguntes i respostes i mantenir entrevistes one-to-one amb cadascuna d'elles.
Les startups participants en aquesta edició són les següents:
Connectar-te amb startups innovadores del món de l'esport.
Un inversor privat interessat en els sectors de la tecnologia, l'esport o el benestar.
Benvinguda i presentació del programa TENKAN-TEN
Emili Risques, vicepresident de desenvolupament de negoci i innovació a ASICS EMEA
Reunions individualitzades entre inversors i startups
L'acte serà íntegrament en anglès.
El proper 29 de gener tens l'oportunitat de conèixer el mercat bielorús de la mà del cònsol honorari de la República de Bielorússia a Catalunya.
Si ets una empresa del sector agroalimentari, vine i descobreix les oportunitats que aquest mercat et pot oferir i els aspectes clau a l'hora d'accedir-hi.
També es parlarà sobre el rol del mercat bielorús com a porta d'entrada als països CEI (Comunitat d'Estats Independents).
Conèixer les oportunitats de negoci que el mercat bielorús ofereix al sector agroalimentari.
Clara Porta, delegada d'ACCIÓ a Lleida
Oportunitats de negoci a la República de Bielorússia
Cristian Balcells, cònsol honorari de la República de Bielorússia a Catalunya
dijous, 13 de desembre del 2018
Tens un repte i busques solucions innovadores per abordar-lo?
Aquí t'ensenyarem a generar noves idees per donar resposta a un repte, que es transformaran en innovacions, anant molt més enllà del brainstorming.
S'utilitzarà una metodologia lúdica i rigorosa a través del gaming, per aprendre de primera mà nous enfocaments en la resolució de problemes.
Els assistents aprendreu a sistematitzar el procés creatiu per innovar amb una metodologia de 4 fases.
Aquesta metodologia, anomenada Binnakle, us permetrà generar noves solucions a qualsevol repte de l'empresa.
Les quatre fases del procés creatiu es convertiran en quatre missions amb les que els participants competireu per equips per treballar i presentar les millors idees.
ACCIÓ organitza aquesta jornada en el marc d'activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Informar sobre els beneficis del gaming com a metodologia per abordar els problemes de la teva empresa.
Una empresa activa amb seu a Catalunya.
Presentació, metodologia i regles del joc
EXPLORAR: La llacuna dels interrogants
Reformular el problema: reformulacions + lectura + selecció
Generar idees: generació + lectura + selecció
CONVERGIR: La vall de les dues cares
Concretar les idees seleccionades: pros vs contres per millorar-les
CONVÈNCER: La platja dels nous horitzons
Treballar les idees per maximitzar la seva acceptació i preparar la seva presentació
La normativa aplicable autoritza la nostra entitat, l'Agència per a la Competitivitat de l'Empresa (d'ara endavant, " ACCIÓ "), amb domicili al Passeig de Gràcia, 129, CP 08008, Barcelona, a remetre per mitjans electrònics informació i comunicacions comercials amb la finalitat de mantenir-lo informat sobre activitats i serveis d' ACCIÓ d'idèntica o similar naturalesa respecte dels que vostè ha mostrat interès, participat o contractat amb la nostra entitat.
Si vostè no vol rebre més comunicacions de la nostra organització pot exercir els seus drets d'accés, rectificació, supressió, portabilitat, limitació i/o oposició al tractament, a través de l'adreça de correu electrònic [EMAIL] o de l'adreça postal indicada anteriorment.
Desenvolupament de noves aplicacions contactless a Xile; equipaments mèdics per afrontar la construcció de nous hospitals a Ghana; solucions tecnològiques per mitigar els efectes de l'aïllament de persones grans als Països Baixos.
200 noves oportunitats de negoci internacional vinculades a la COVID-19 per a l'empresa catalana i que les Oficines Exteriors d' ACCIÓ han identificat en aquest informe.
En total, s'han detectat oportunitats específiques a 67 països diferents i las trobaràs agrupades majoritàriament en els sectors de les ciències de la vida, les TIC i l'agroindústria.
Més de la meitat d'aquestes oportunitats incorporen tecnologia avançada: la internet de les coses, la connectivitat 5G, la impressió 3D o el disseny avançat de medicaments demostren que, més que mai, innovació, tecnologia i internacionalització van de la mà i són el camí per superar aquesta i altres crisis.
Totes aquestes oportunitats sectorials i tecnològiques les pots trobar també en aquest mapa interactiu: tria, remena i porta les teves solucions a tot el món!
T'agradaria aprofitar alguna d'aquestes oportunitats relacionades amb la pandèmia?
ACCIÓ també ha posat en marxa el servei Export COVID-19 Solutions: tot el coneixement expert de les Oficines Exteriors per ajudar-te a vendre els teus productes arreu del món.
Vols conèixer els efectes del coronavirus a l'economia catalana?
No et perdis l'informe Impacte econòmic de la COVID-19 a Catalunya: respostes empresarials i noves oportunitats de negoci amb les repercussions de la pandèmia a Catalunya i al món i les perspectives de futur.
Tens una empresa industrial de menys de 49 treballadors?
El Departament d'Empresa i Coneixement ha obert una línia d'ajuts amb l'objectiu de mantenir l'ocupació i reduir els efectes del coronavirus a l'economia.
Les empreses poden rebre 1.500 euros per cada lloc de treball mantingut.
Prepara la teva startup per a la nova economia que vindrà amb el programa Road to Overcome COVID-19.
A més, també pots identificar noves oportunitats al mercat global en aquest seminari web amb experts de Silicon Valley.
Quin serà impacte de la digitalització?
El professor d'ESADE Pau Virgili ens explica les tendències que tindran més rellevància que mai a mig termini.
Què han fet els clústers per fer front a la COVID-19?
Els clústers han impulsat projectes transformadors a partir de les eines, els productes i les tecnologies dels seus membres.
L'any 2020 és l'any en què la disrupció ens ha atropellat.
Una pandèmia global ho ha canviat tot.
Més enllà dels aspectes sanitaris, la màxima disrupció se centra al voltant de la mobilitat.
La humanitat ha après que, avui en dia, moure's és opcional; però estar connectats és imprescindible.
Com a individus immobilitzats i hiperconnectats, hem augmentat virtualment les nostres capacitats productives.
Hem digitalitzat les nostres vides abans que es digitalitzés el món o l'empresa.
I ara que moure's és opcional, el valor i el cost de fer-ho s'han transformat.
Quines implicacions té això per a l'empresa?
Quines tecnologies provocaran les majors disrupcions en les organitzacions?
Quins nous models de negoci en sorgiran i quins quedaran obsolets?
L' EXPONENTIAL DAY reprèn el camí de la 1a edició i et tornarà a donar les pistes per descobrir-ho.
El 16 de juliol la disrupció empresarial torna a ser la protagonista, aquest cop en format de congrés virtual.
Tecnologia, ciutadania, dades, futur, creativitat i moltes preguntes noves que busquen respostes innovadores.
Descobreix els protagonistes i el programa complet de l'EXPONENTIAL DAY i inscriu-t'hi ara!
Tens productes o serveis adreçats a pal·liar els efectes de la COVID-19?
El servei Export COVID-19 Solutions t'ajudarà a portar les teves solucions contra l'emergència sanitària a nous països.
Busques un investigador per dur a terme un projecte de recerca?
El programa Tecniospring INDUSTRY d' ACCIÓ ofereix ajuts del 100% per contractar personal d'R+D experimentat.
Avança't a la propera convocatòria!
Quines peculiaritats tenen aquests països?
En parlem amb les Oficines Exteriors a Berlín i Varsòvia, i amb dues empreses: el celler Coma d'en Bonet, que exporta a Alemanya, i amb la importadora a Polònia, Cava, Sí!
Quantes empreses de videojocs hi ha a Catalunya?
Quines oportunitats tenen les empreses catalanes?
Repassa el nou estudi sobre el sector dels videojocs a Catalunya, una de les indústries més innovadores i directament vinculades amb la tecnologia.
Quan parlem dels Estats Units parlem d'un mercat immens i uns sectors immensos.
En aquest sentit, Nova York és una bona porta d'entrada per a àmbits com la indústria, l'automoció o les startups.
Sergi Mata, director de l'Oficina Exterior d'ACCIÓ en aquesta ciutat, analitza les principals característiques i oportunitats que hi poden trobar les empreses catalanes.
En aquest sentit, Mata destaca que les polítiques de l'administració Trump, com la fiscal o la comercial, busquen provocar una relocalització de la indústria americana on s'obren oportunitats per a empreses d'equipament i serveis tecnològics per a la indústria.
Alhora, destaca la presència d'empreses catalanes que ja estan aprofitant les opcions que aquest mercat genera en el camp del disseny, l'audiovisual o les TIC; així com la rellevància que està adquirint Nova York com a hub mundial per a les startups.
El fenomen de la innovació disruptiva és una realitat que transforma a una velocitat mai vista models de negoci, sectors i mercats sencers.
Arran de l' Exponential Day d'ACCIÓ, que ha comptat amb la presència de Salim Ismail, cofundador de la Singularity University i actual president d'OpenExo.
Ismail és l'autor del best-seller Exponential Organizations.
En aquest podcast, parlem amb Marc Bonavia sobre alguns dels punts fonamentals per convertir una empresa en exponencial.
En cap moment com ara hi ha hagut tantes tecnologies alhora amb capacitat d'evolució exponencial.
L'acceleració d'aquestes tecnologies té un impacte inevitable en les empreses i els seus models de negoci que Salim Ismail ha analitzat al llibre Exponential Organizations.
Ismail, cofundador de la Singularity University i actual president d' OpenExo, explica en aquesta entrevista per què la innovació disruptiva ens impacta de ple, com s'aplica per obtenir empreses exponencials i per què no hi ha cap sector que pugui pensar que quedarà al marge del seu impacte.
L'expert canadenc ha estat el ponent principal del primer Exponential Day d'ACCIÓ, un acte emmarcat en la iniciativa Catalonia Exponential que ha permès posar sobre la taula l'impacte de la innovació disruptiva amb la voluntat de sacsejar la mentalitat del teixit empresarial català.
En aquesta sessió, en Joan Canellas, CEO de FICOSA als Estats Units ens explicarà la seva experiència en aquest mercat i compartirà reptes i oportunitats amb totes aquelles empreses interessades.
No serà una sessió enfocada exclusivament a empreses d'automoció, ja que es tractaran temes bàsics en la decisió d'una implantació productiva com la selecció de la zona on ubicar-se, les barreres a tenir present o la relació amb els treballadors locals.
Amb ell aprendràs com és el procés d'entrada al mercat dels Estats Units per una empresa amb interès en implantació, i les etapes necessàries per acabar consolidant la presència en aquest mercat.
Conèixer de primera mà el procés d'entrada al mercat dels Estats Units per una empresa industrial, i com anar consolidant la presència al país.
Una empresa industrial interessada a fer negocis al mercat dels Estats Units.
Omple el següent formulari amb les teves dades i rep el butlletí d'Innovació
L'Agència per a la Competitivitat de l'Empresa (en endavant, ACCIÓ), tractarà les meves dades personals amb la finalitat d'enviar-me comunicacions, per mitjans electrònics, sobre les activitats i/o els serveis que ACCIÓ ofereix.
Puc exercir els meus drets d'accés, rectificació, supressió, limitació, portabilitat i oposició enviant una comunicació a l'adreça postal del Passeig de Gràcia, 129, CP 08008 de Barcelona, o bé enviant un correu electrònic a [EMAIL].